Document ID: 31987R3618

31987R3618
L 340/27
SLUŽBENI LIST EUROPSKE UNIJE
30.11.1987.
UREDBA VIJEĆA (EEZ) br. 3618/87
od 30. studenoga 1987.
o sklapanju Sporazuma u obliku razmjene pisama između Europske ekonomske zajednice i Republike Tunisa o izmjeni Sporazuma o određenim vinima podrijetlom iz Tunisa koja imaju pravo na oznaku izvornosti
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 113.,
uzimajući u obzir Sporazum o suradnji između Europske ekonomske zajednice i Republike Tunisa, koji je potpisan 25. travnja 1976., a posebno njegov članak 20. stavke 2. i 3.,
budući da je Vijeće Uredbom (EEZ) br. 2457/78 (1) u ime Zajednice odobrilo Sporazum u obliku razmjene pisama između Europske ekonomske zajednice i Republike Tunisa o određenim vinima podrijetlom iz Tunisa koja imaju pravo na oznaku izvornosti; budući da taj Sporazum sadrži popis vina koja se mogu uvoziti u Zajednicu bez uvoznih carina u okviru godišnje carinske kvote od 50 000 hektolitara;
budući da su vina koja nose oznaku Coteaux d’Utique priznata kao vina s pravom na registriranu oznaku izvornosti (appellation d’origine controlée), prema Uredbi Komisije (EEZ) br. 997/81 (2) kako je izmijenjena Uredbom (EEZ) br. 1224/83 (3),
DONIJELO JE OVU UREDBU:
Članak 1.
Ovime se, u ime Zajednice, odobrava Sporazum u obliku razmjene pisama između Europske ekonomske zajednice i Republike Tunisa o izmjeni Sporazuma o određenim vinima podrijetlom iz Tunisa koja imaju pravo na oznaku izvornosti.
Tekst Sporazuma priložen je ovoj Uredbi.
Članak 2.
Predsjednik Vijeća ovime se ovlašćuje odrediti osobu ovlaštenu potpisati Sporazum kako bi on obvezivao Zajednicu.
Članak 3.
Ova Uredba stupa na snagu trećeg dana od dana objave u Službenom listu Europskih zajednica.
Primjenjuje se s učinkom od 1. studenoga 1987.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 30. studenoga 1987.

Labels: 18
3
17
5